Pabradės geležinkelio stotis

Pabradės geležinkelio stotis – geležinkelio stotis Pabradės mieste, Bažnyčios g. 9. Stotyje stoja priemiestiniai keleiviniai traukiniai Vilnius–Turmantas.

Istorija 

Stotis įkurta 1862 m. prie Sankt Peterburgo–Varšuvos geležinkelio tarp Družilių ir Švenčionių stočių. Tai buvo IV klasės geležinkelio stotis. 1916 m. Pabradė tapo geležinkelio mazgu – nutiestas Pabradės–Lentupio geležinkelis, stotyje atsiskirdavo geležinkelio linija link Baltarusijos. Lietuvai atgavus nepriklausomybę, linija buvo apleista, 2003 m. uždaryta, o vėliau ir nuardyta.

Šaltiniai 

Pabradė
Švenčionių rajono savivaldybės geležinkelio stotys